Video: Herrie oor gids wat olifant verwilderFoto: Youtube Die video is deur Kruger Sightings op Youtube gelaai en het tot woede onder gebruikers op sosiale media gelei. Singita, ŉ bewaringsmaatskappy wat talle private wildreservate in Afrika en Suid-Afrika besit, het intussen bekend gemaak dat dit een van sy veldgidse is wat in die video verskyn. Singita sê die gids is intussen afgedank en dat die maatskappy moontlike dissiplinêre stappe oorweeg teen ander werknemers wat by die maak van die video betrokke was. Die veldgids in die video het homself intussen as Brian Thomas Masters op Facebook geïdentifiseer en onvoorwaardelik om verskoning gevra vir sy optrede. “Ek stem heelhartig saam met die opmerkings wat gemaak is oor die onprofessionele en onetiese behandeling van diere. Ek neem volle verantwoordelikheid en het diep berou,” het Masters op Facebook gesê. Masters het ook om vergifnis gevra en gesê die voorval het hom reeds sy reputasie en werk gekos.